
 19.4.2011
 BG
 Официален вестник на Европейския съюз
 L 103/2
 РЕГЛАМЕНТ ЗА ИЗПЪЛНЕНИЕ (ЕС) No 379/2011 НА КОМИСИЯТА
 от 18 април 2011 година
 за вписване на название в регистъра на храните с традиционно специфичен характер („Kiełbasa jałowcowa“ (ХТСХ)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 509/2006 на Съвета от 20 март 2006 г. относно селскостопански и хранителни продукти с традиционно специфичен характер (1), и по-специално член 9, параграф 4, първа алинея от него,
 като има предвид, че:
 (1)
 В съответствие с член 8, параграф 2, първа алинея от Регламент (ЕО) No 509/2006 заявката за регистрация на названието „Kiełbasa jałowcowa“, подадена от Полша, бе публикувана в Официален вестник на Европейския съюз
 (2).
 (2)
 Комисията получи мотивирано възражение по член 9 от Регламент (ЕО) No 509/2006, обосновано с член 9, параграф 3, буква а) от Регламент (ЕО) No 509/2006. С писмо от 26 януари 2010 г. Комисията призова заинтересованите страни да проведат необходимите консултации.
 (3)
 Предвид факта, че бе постигнато съгласие в рамките на шест месеца без изменение в информацията, публикувана в съответствие с разпоредбите на член 8, параграф 2, Комисията трябва да вземе решение.
 (4)
 Предвид тези съображения посоченото наименование трябва да се регистрира.
 (5)
 Предвидената в член 13, параграф 2 от Регламент (ЕО) No 509/2006 защита не беше поискана,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се названието, посочено в приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 18 април 2011 година.
 За Комисията
 Председател
 José Manuel BARROSO
 (1) ОВ L 93, 31.3.2006 г., стр. 1.
 (2) ОВ C 158, 11.7.2009 г., стр. 24.
 ПРИЛОЖЕНИЕ
 Хранителни продукти, изброени в приложение I към Договора, предназначени за консумация от човека:
 Клас 1.2. Месни продукти (варени, осолени, пушени и др.)
 ПОЛША
 Kiełbasa jałowcowa (ХТСХ)
 